CELEX: 62014TN0359
Language: da
Date: 2014-05-27 00:00:00
Title: Sag T-359/14: Sag anlagt den 27. maj 2014 — Federación Nacional de Cafeteros de Colombia mod KHIM — Accelerate (COLOMBIANO COFFEE HOUSE)

4.8.2014   
            
            
               DA
            
            
               Den Europæiske Unions Tidende
            
            
               C 253/44
            
         Sag anlagt den 27. maj 2014 — Federación Nacional de Cafeteros de Colombia mod KHIM — Accelerate (COLOMBIANO COFFEE HOUSE)
   (Sag T-359/14)
   2014/C 253/59
   Stævningen er affattet på spansk
   
      Parter
   
   
      Sagsøger: Federación Nacional de Cafeteros de Colombia (Bogota, Colombia) (ved advokaterne A. Pomares Caballero og M. Pomares Caballero)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Accelerate s.a.l. (Beirut, Libanon)
   
      Sagsøgerens påstande
   
   
               —
            
            
               Afgørelse truffet den 27. marts 2014 af Femte Appelkammer ved Kontoret for Harmonisering i det Indre marked (Varemærker og Design) i sag R 1200/2013-5 ændres således at det fastslås, at betingelserne for anvendelse af den relative ugyldighedsgrund i artikel 53, stk. 1, litra c), i forordning nr. 207/2009, den absolutte ugyldighedsgrund i denne forordnings artikel 52, stk. 1, litra a), eller den ugyldighedsgrund, der er fastsat i artikel 14 i forordning nr. 510/2006, er opfyldt i det foreliggende tilfælde med hensyn til alle de varer og tjenesteydelser, som ugyldighedsbegæringen er rettet imod.
            
         
               —
            
            
               Subsidiært annulleres den anfægtede afgørelse for så vidt som den afslår ugyldighedsbegæringen for varerne »ris, tapioka, sago; mel og næringsmidler af korn, brød, konditori- og konfekturevarer, spiseis; honning, sirup; gær, bagepulver; salt, sennep; eddike, kryddersaucer; krydderier; råis« i klasse 30 og tjenesteydelserne »tilvejebringelse af mad og drikke; midlertidig indkvartering« i klasse 43.
            
         
               —
            
            
               Under alle omstændigheder tilpligtes Harmoniseringskontoret at bære sine egne omkostninger og at betale sagsøgerens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Et figurmærke, der indeholder ordbestanddelene »COLOMBIANO COFFEE HOUSE« for varer og tjenesteydelser i klasse 30 og 43 — EF-varemærke nr. 4 635 553
   
      Indehaver af EF-varemærket: Accelerate s.a.l.
   
      Indgiveren af begæringen om, at EF-varemærket erklæres ugyldigt: Federación Nacional de Cafeteros de Colombia
   
      Begrundelse for ugyldighedsbegæringen: Den beskyttede geografiske betegnelse »Café de Colombia«
   
      Annullationsafdelingens afgørelse: Afslag på ugyldighedsbegæringen
   
      Appelkammerets afgørelse: Afslag på klagen
   
      Søgsmålsgrunde:
   
   
               —
            
            
               Tilsidesættelse af artikel 14 i forordning nr. 510/2006
            
         
               —
            
            
               Tilsidesættelse af artikel 8, stk. 4, i forordning nr. 207/2009, sammenholdt med artikel 13 i forordning nr. 510/2006
            
         
               —
            
            
               Tilsidesættelse af væsentlige formforskrifter i form af manglende begrundelse
            
         
               —
            
            
               Tilsidesættelse af artikel 7, stk. 1, litra k), i forordning nr. 207/2009
            
         
               —
            
            
               Tilsidesættelse af artikel 7, stk. 1, litra g), i forordning nr. 207/2009.